《登浮光四望亭》
宋代·王柟

长年忍泪说中原，望彻中原隔戍垣。
谁遣江淮限南北，从来宇宙一乾坤。
功名纸上徒虚语，岁月谁边恐断魂。
老矣叫阍无处所，倚空长剑与谁论。

作者简介：（1143—1217）宋温州永嘉人，字木叔，号合斋。孝宗乾道二年进士。历婺州、台州推官，教授黄州，丞义乌，知绩溪，所知有声。提举江东常平茶盐，累迁至秘书少监。寻罢，起知赣州，为提刑官毁于朝，复罢与祠。性崖峭独特，不轻徇物。工诗。有《王秘监诗文集》。